**Referat for Årsmødet den 16. april 2019**

**Tilstede:**

**Lørslev Borgerforening** Morten Fonseca, Dorthe Mølgaard Henriksen

**Ilbro Borgerforening** Erik Lilholt Thomsen.

**KFUM- Spejderne** Tina Bundgaard.

**Ugilt Forsamlingshus** Thorkild Nielsen

**Ugilt Menighedsråd** Helga Knudsen.

**Lørslev Friskole** Michael Søttrup

**Onsdagsklubben** Jane Brandborg

**Linderum´s Forskønnelse** Thorkild Nielsen.

**Landsbypedelordning og Næstformand** Åse Vajhøj.

**Dansk-Norsk Forening og Kasserer** Birgit Padfield.

**Formand** Kaj M. Larsen.

**Sekretær** Thorvald Jørgensen.

**Afbud:**

**Ilbro-Lørslev IF**

**Ikke tilstede:**

**Ugilt Beboerforening,**

**Lørslev Ungdomsskole**

**Lørslev Café-og Kulturhus**

**Lørslev Vandværk**

**Lørslev Fjernvarme**

Pkt. 1: Som dirigent valgtes Michael Søttrup.

Pkt. 2: Formanden Kaj Larsen indledte sin beretning med at fortælle, at der i Landsbyforum blev sendt misundelige blikke til vores Landsbyråd for den samlingskraft der udvises her. Spørgsmål bliver stillet: Hvordan gør I? Hvordan organiserer I jer? Hvordan får I fat i de mange frivillige?

Året i Landsbyrådet har været yderst aktivt, ikke blot med at fastholde, men også med at udvikle vores lokalsamfund.

Ud over dette Årsmøde har Landsbyrådet i nu 2 år afholdt 3 årlige koordineringsmøder. Forretningsudvalget synes at dette tiltag i væsentlig grad har styrket samarbejdet og relationerne foreningerne imellem. Derudover har forretningsudvalget også langt større føling med hvad der rører sig i de enkelte foreninger.

Og dermed også langt større mulighed for at udøve den mission vi er sat i verden for, nemlig:

* **Formidle samarbejde mellem lokalområdets foreninger**
* **Arbejde for at vores lokalområde skal være attraktivt og et godt sted at bo og bosætte sig**
* **Formidle information og kontakter til kommunen**

Selvom vi faktisk har et højt fremmøde til disse møder, så kunne vi godt ønske, at vi fik de allersidste foreninger med. Det er jo ikke noget der kræver meget arbejde at være med til, blot 1 repræsentant fra foreningens bestyrelse 2 timer 3 gange årligt.

**Grøn Ordning**

”Grøn Ordning” har haft stor betydning for nogle af vores foreninger: **Ugilt Forsamlingshus, Ilbro-Lørslev IF, Spejderne og Lørslev Borgerforening** har alle gennemført de projekter som de fik bevillinger til.

Byggeprocesserne og samarbejdet med kommunen er gået gnidningsfrit, hvorved vores frygt for en masse administrativt bøvl er gjort til skamme.

Nu afventer vi blot at **Lørslev Café og Kulturhus** og **Lørslev Friskole** også får effektueret deres projekter i år.

De i alt 1,7 million kroner der er postet i disse mange foreningers projekter, har jo givet lokalområdet et løft som den daglige driftsøkonomi ikke har givet mulighed for.

**Loerslev.dk** har fået et nyt udseende der er mere tidssvarende, efter vi har fået ny redaktør.

**Solveig Malvik** var villig til at stille sine kompetencer til rådighed og vi fik sat os nogle mål for hvad vi egentlig ønskede at siden skulle indeholde. Forretningsudvalget har holdt møder med Solveig, ligesom hun også har deltaget i et koordineringsmøde, for at få indtryk fra foreningerne om hvad de kunne ønske sig.

Vi er endnu ikke i mål, men lige nu tegner der sig et billede af en hjemmeside, der opfylder de ønsker vi har om:

* **At være informativ i forhold til borgerne i lokalområdet**
* **At være informativ i forhold til udefra kommende interesse for lokalområdet**
* **At være informativ for vores foreninger udadtil**

Stor Tak til Solveig for det omfattende arbejde der er lagt i dette projekt og det resultat der lige nu er opnået.

Det vi ikke helt er i mål med, er lige nu:

* **De sidste foreningers korte præsentation af sig selv**
* **Bedre til at få alle foreningers aktiviteter med, dels med foromtale og kort beskrivelse**

**Foromtale sikres ved at bruge ”Lørslev Nyheder (nyhedsmail) så er den også med på Loerslev.dk**

Mens vi er ved de digitale medier, skal der også lyde en stor Tak til **Jette Sørensen** og **Morten Fonseca** for at sende vores og andre foreningers informationer rundt i dette forum.

**Omegnskalenderen**

Omegnskalenderen er og bliver et vigtigt redskab i bestræbelserne på at fastholde og udvikle de mange arrangementer og aktiviteter som heldigvis sker her i området.

Vi ved at mange af disse aktiviteter henvender sig til de samme af vores lokale borgere.

Så derfor er det vigtigt at foreningerne altid i Omegnskalenderen har overblik over hvad der af øvrige arrangementer når der skal planlægges.

**Omforandringer i sognets menighedsråd**

En af de medlemsforeninger, som har oplevet den største omforandring i 2018 er Ugilt Sogns Menighedsråd.

Men efter at være blevet en del af et større fællesskab med Lendum, Hørmested, Tolne og Mosbjerg er det nu igen lykkedes at få tilknyttet en fast præst, nemlig Eva Aarestrup Christophersen. Den anden præst der er tilknyttet Storpastoratet er Lise Munk Petersen.

Og ser man på vores menighedsråds aktiviteter, ser det bestemt ikke ud til at noget er gået tabt i den retning.

Der er dog ikke længere beboelse i præsteboligen, der derfor er sat til salg.

**Foreningskonsulent**

Hjørring Kommune har netop ansat en foreningskonsulent der kan gøres brug af i forbindelse med at gøre folk interesseret i at være en del af en bestyrelse.

Det var måske et emne til en **kursusaften** hvor man kan komme ind på Effektivt bestyrelsesarbejde, Uddelegering af ansvar – også økonomisk. Rekruttering af nye bestyrelsesmedlemmer.

**Vedligeholdelses-puljen**

Hver af vores 4 landsbyer har mulighed for at ansøge om 20.000 kr. gennem **Landsbyforums Vedligeholdelses-pulje.** I 2018 har Ugilt Forsamlingshus og Ilbro Borgerforening ansøgt og fået tilskud.

Har man renoveringsopgaver er det oplagt at søge støtte fra Vedligeholdelses-puljen.

Er man omfattet af Folkeoplysningsloven, f.eks. Idrætsforening, Spejder kan man ikke opnå støtte, ej heller friskoler.

**Ildsjæle-netværksmøde**

Erik Lilholt Thomsen og Åse Vajhøj deltog herfra til mødet på Hjørring Teater.

**Nye Strategi planer**

**Planstrategi: Horisont og Handlekraft**

**Fritids-og Folkeoplysningspolitik: Fritid og Fællesskab**

Begge kan ses på kommunens hjemmeside, og der er frist for indsigelser frem til 1. maj 2019

**Afslutning på beretningen**

Formanden sluttede sin beretning med at takke:

Bestyrelseskollegaer, foreningskontakter, kommunen, Solveig – Loerslev.dk, Jette Sørensen, Morten Fonseca

Og alle øvrige som har gjort en indsats for at fremme samarbejdet og udviklingen i dette lokalområde.

Pkt. 3: Kasserer Birgit Padfield havde lavet et regnskab der viste et indestående på 3.399, 00 kr.

Pkt. 4: Ingen indkomne forslag

Pkt. 5: Ansøgninger til Frimærkekassen 2019.

Der var indkommet 3 ansøgninger til Frimærkekassen som følger:

Ugilt Beboerforening 5.000 kr.

Lørslev Café og Kulturhus 3.500 kr.

Spejderne Lørslev 7.000 kr.

I alt 15.500 kr.

Forretningsudvalget fremførte deres forslag om fordeling af de 14.000 kr. der var til uddeling.

Dette blev mødt med et ændringsforslag fra forsamlingen der ved afstemning fik flertal med 7 for, 2 imod og 3 der undlod at afgive stemme. Forslaget gik på at når man ikke mødte frem på Årsmødet skulle man heller ikke forvente, at man fik alle de penge man havde ansøgt. Dette betød så at den eneste af ansøgerne, Spejderne, der var mødt frem, fik alle de 7.000 de havde ansøgt, hvorimod Ugilt Beboerforening fik 4.250 kr. og Lørslev Café og Kulturhus fik 2.750 kr.

Som noget nyt skal der nu afleveres dokumentation for brug af de penge man har fået. Dette skal afleveres til Kassereren.

Som en konsekvens af ændringsforslaget må man antage at ansøgninger fremover følges op med fremmøde på Årsmødet.

Pkt. 6: Der var genvalg af Thorvald Jørgensen, Åse Vajhøj og Kaj M. Larsen

Pkt. 7: Genvalg af forretningsudvalget: Birgit Padfield, Thorvald Jørgensen, Åse Vajhøj og Kaj M. Larsen

Pkt. 8: Husk at fremsende nye E-mail adresser, når man får ny E-mail, sendes til Sekretæren

Pkt. 9: Eventuelt.

Allan Olsen kommer til Ugilt Forsamlingshus i november.

Spejderne mangler ledere, ellers bliver der lukket ned for aktiviteter.

Har man problemer med Omegnskalender kan man kontakte Heidi Hodgson på tlf. 28.99.44.79

Efter Årsmødet konstituerede Forretningsudvalget sig som tidligere, nemlig:

Formand: Kaj M. Larsen

Næstformand: Åse Vajhøj

Kasserer: Birgit Padfield

Sekretær: Thorvald Jørgensen